黄师文，字继周，四川叙州府富顺县人，民籍，治《易经》，年二十八岁中式万历八年庚辰科第三甲第一百六十二名进士。正月初八日生，行二，曾祖黄斗；祖黄诏乡，卫经历；父黄坫，知县；母谢氏。严侍下，妻张氏，兄师古；师震；师昌；师模；师贤；师表（知县）；师允；师贞；师训，弟梦骥；师傅；梦葵。由县学生中式四川乡试第五十八名举人，会试中式第二百七十七名。